Resonans cleri coetus
Franus fol. 257

Resonans cleri coetus odas armoniae,
Personans visu laetus carmen symphoniae.

R:
Concrepet cordis iubilo cuncti gubernanti,
Psallat oris modulo per saecla regnanti.

Conditor ens entium supplicantes audi,
Director degentium gementes exaudi.

Subleva laesos squalide valle lacrimosa,
Subleva lapsos valide regni gaudiorum.

Nymphula speciosa, regina caelorum,
Virgula gemmulosa, mater orphanorum.

Cohortem plebis respice sexus promiscui,
Sortem vitae divide status perpetui.

Ordines yerarchici, omnes domestici,
Incliti electorum, cives beatorum.

Iungar vestris precibus regi supernorum,
Orbi facti sedibus tetris tartarorum.